اريد انساك ونسه البينك وبيني
اريد اعلن حداد وللعشك ماعود
واريد انساك ونسه البينك وبيني
وشك دفتر غرامك خاطر انه انساك
ودير الوجه عنك من تلاكيني
ماريدك بعد لو انت روحي اتصير
و ماريدك لون من موت تحييني
ملح بعيوني احطن ونسه حتى النوم
اخافن بالمنام طيوفك تجييني
اذا شافتك عيني وفرحت بملكاك
والله اتبره منهه وهاي موعيني
واذا صافحك جفي بحجة الخملان
اكص اثنين اديه يساري ويميني
واذا كالولي حبك يسري بالشريان
ثق بالله اكطع كل شراييني
واذا صاير شمس انه ابقه دوم بليل
وماريد الضوه وبلظلمه خليني
تذكرمن لكيتك والعطش واليك
وكلتلي امعود اترجاك روييني
عصرت اجفون عيني و وشلييت دموع
وشربتك بديه وانت تدرييني
ومن مرني العطش صرت انت جربة ماي
كصدتك متعني ومديت جفيني
وانته بكل وقاحة وكل صلافة عين
درت بجفوفي سم وردت تنهيني
تذب نفطك عليه وانه بيه النار
وتتحمه اعله ناري و ماتطفيني